

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**Noteikumi Nr.2**

(prot.Nr.14, 11.§)

 **APSTIPRINĀTI**

 ar Daugavpils pilsētas domes

 2017.gada 21.jūnija

 lēmumu Nr.324

**Sabiedrības ar ierobežotu atbildību “Labiekārtošana – D”** **sniegto maksas**

**pakalpojumu cenu noteikšanas kārtība**

*Izdoti saskaņā ar Valsts pārvalde iekārtas likuma 43.1panta trešo daļu*

**I. Vispārīgie jautājumi**

1. Noteikumi nosaka sabiedrības ar ierobežotu atbildību “Labiekārtošana – D” (turpmāk-Kapitālsabiedrība) deleģēto pārvaldes uzdevumu ievaros sniegto pakalpojumu (turpmāk-pakalpojumi) maksas apmēra noteikšanas un apstiprināšanas kārtību.

2. Noteikumi attiecas uz visiem pakalpojumu veidiem, izņemot normatīvajos aktos noteiktos gadījumus.

3. Pašizmaksa un cena tiek aprēķināta katram pakalpojumu veidam un preču grupai atsevišķi. Cena norādāma *euro* un *euro* centos.

4. Kapitālsabiedrības sniegto pakalpojumu maksas atbrīvojumus privātpersonām nosaka Daugavpils pilsētas dome (turpmāk - Dome).

5. Kapitālsabiedrība sniegto pakalpojumu cenrādi publicē Domes mājas lapā.

**II. Pakalpojumu maksas apmēra noteikšanas kārtība**

 6. Pakalpojuma vai izstrādājuma pašizmaksu nosaka izmantojot pilnas pašizmaksas kalkulācijas metodi, kas ietver gan tiešās, gan netiešās izmaksas. Pakalpojumu kalkulāciju izstrādā saskaņā ar šo noteikumu 1.pielikumu.

 7. Pašizmaksā tiek ietvertas tikai ekonomiski pamatotas uzņēmējdarbības izmaksas, kas saistītas ar konkrēta pakalpojumu sniegšanu vai izstrādājuma izgatavošanu.

 8. Tiešās izmaksas ir tieši attiecināmas uz pakalpojumu vai izstrādājuma izgatavošanu un ietver darba samaksu, izejvielu patēriņu, mašīnstundu vērtību, darba devēja valsts sociālās apdrošināšanas obligātās iemaksas un citas izmaksas, kas tieši attiecināmas uz pakalpojumu.

 9. Netiešās izmaksas (turpmāk - pieskaitāmie izdevumi) nav tieši attiecināmas uz attiecīgā pakalpojuma sniegšanu un ietver administrācijas izmaksas, pārdošanas izmaksas, ēku, telpu un mehānismu uzturēšanas izmaksas, mazvērtīgā inventāra, pamatlīdzekļu nolietojumu, apdrošināšanu, sakaru, reklāmas izmaksas, procentu maksājumus un citas izmaksas, kuras nevar pilnībā attiecināt uz pakalpojumu.

 10. Pieskaitāmo izdevumu likme tiek noteikta ņemot vērā pakalpojuma darbietilpību un piesaistāmo resursu apjomu, ko apstiprina Kapitālsabiedrības valdes loceklis.

 11. Cena tiek aprēķināta pilnai pakalpojumu pašizmaksai pieskaitot peļņu, kuras apmērs nepārsniedz 8 % realizācijas rentabilitāti un tiek noteikta ņemot vērā pakalpojuma pieprasījumu, tā konkurētspēju tirgū, pakalpojuma pirktspēju, peļņas maksimizēšanas iespējas un veicamā darba specifiku vai sniedzamā pakalpojuma sociālo nozīmīgumu un pieejamību.

 12. Ja kalkulācija attiecas tikai uz pakalpojuma daļu, tad pakalpojuma cena tiek noteikta aprēķina ceļā, izstrādājot darbu tāmi ņemot vērā esošās situācijas apstākļu izvērtējumu.

 13. Cenu noteikšanas pamatprincipi:

 13.1. noteiktā cena nav mazāka par aprēķināto pakalpojuma, izstrādājuma pašizmaksu;

 13.2. būvdarbu izmaksām var tikt pieskaitītas būvizstrādājumu (būvmateriālu, būvkonstrukciju, palīgmateriālu) un ar darba izpildi saistīto materiālu iegādes izmaksas, transporta izmaksas, nogādājot tos līdz būvobjektam, kā arī būvgružu transporta izmaksas (demontāžas un grunts apmaiņas darbiem) – 5 % apmērā no materiālu izmaksām, gadījumos, ja minētās izmaksas nav iekļautas tāmē kā atsevišķa izcenojuma pozīcija.

 14. Aprēķinot maksas pakalpojumu cenas, piemēro Kapitālsabiedrības valdes locekļa apstiprinātās darba samaksas, materiālu, mehānismu vienas vienības izmaksas.

**III. Pakalpojumu maksas apmēra apstiprināšanas kārtība**

15. Kapitālsabiedrības struktūrvienību vadītāji ir atbildīgi par šo noteikumu ievērošanu.

 16. Kapitālsabiedrības valdes loceklis apstiprina izstrādātās kalkulācijas saskaņā ar šo noteikumu 1.pielikumu un cenrāžus saskaņā ar šo noteikumu 2.pielikumu.

 17. Cenrādi un katram pakalpojuma veidam izstrādātos un apstiprinātos pakalpojuma izcenojumus, Kapitālsabiedrība iesniedz Domes Kapitālsabiedrību pārraudzības nodaļai to apstiprināšanas dienā.

 18. Kapitālsabiedrība ne retāk kā reizi gadā novērtē ar pakalpojuma sniegšanu saistītās izmaksas un attiecīgi veic grozījumus šādos gadījumos:

 18.1. izdarīti grozījumi normatīvajos aktos;

 18.2. ir mainījušies apstākļi, kas ietekmē maksas pakalpojumu klāstu/apjomu, kas būtiski ietekmē vienas pakalpojuma vienības izmaksas;

 18.3. ir būtiski mainījušās izmaksas, kuras veido maksas pakalpojumu izcenojumus u.c. būtiskas ietekmes.

Domes priekšsēdētājs *(personiskais paraksts)* J.Lāčplēsis

**1.pielikums**

Daugavpils pilsētas domes

2017.gada 21.jūnija noteikumiem Nr.2

“Sabiedrības ar ierobežotu atbildību

“Labiekārtošana – D” sniegto maksas pakalpojumu cenu noteikšanas kārtība”

APSTIPRINU

valdes loceklis\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds, paraksts)

\_\_\_\_\_.gada\_\_.\_\_\_\_\_\_\_\_\_\_\_\_\_\_\_\_

**K a l k u l ā c i j a**

(pakalpojuma, izstrādājuma, preces nosaukums / apjoms)

|  |  |  |
| --- | --- | --- |
| Nr. P.k. | Darbu nosaukums | Izpildītie darbi |
| Mērvienība | Daudzums | Vienības cena, EUR | Izpildīto darbu izmaksas EUR |
| 1.darba alga |  |  |  |  |  |
| Darba alga: |  |
| 2. mehānismi |  |  |  |  |  |
| Kopā mehānismi : |  |
| 3. materiāli |  |  |  |  |  |
| Kopā materiāli : |  |
| Kopā: |  |
| Pieskaitāmie izdevumi, % |  |
| Plānotā peļņa, % |  |
| Valsts sociālās apdrošināšanas obligātās iemaksas, % |  |
| Kopā:  |  |
| PVN ( \_\_\_\_) % |  |
| Kopējā vērtība :  |  |

Sastādīja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (amats) (vārds, uzvārds) ( paraksts)

**2.pielikums**

Daugavpils pilsētas domes

2017.gada 21.jūnija noteikumiem Nr.2

“Sabiedrības ar ierobežotu atbildību

“Labiekārtošana – D” sniegto maksas pakalpojumu cenu noteikšanas kārtība”

APSTIPRINU

valdes loceklis\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds, paraksts)

\_\_\_\_\_.gada\_\_.\_\_\_\_\_\_\_\_\_\_\_\_\_\_\_\_

**Sabiedrības ar ierobežotu atbildību “Labiekārtošana D” sniegto maksas pakalpojumu**

**C E N R Ā D I S**

|  |  |  |  |  |  |
| --- | --- | --- | --- | --- | --- |
| Nr.p.k. | Pakalpojuma veids | Mērvienība | Cena bez PVN, EUR | PVN (\_%\_),EUR | Cena ar PVN, EUR |
| 1. |  |  |  |  |  |
| 2. |  |  |  |  |  |
| .... |  |  |  |  |  |

Sagatavoja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats) (vārds, uzvārds) ( paraksts)